
เริ่มประชุมเวลา 09.46 น.
เลขานุการ	เรียนท่านประธานสภาได้ตรวจสอบบัญชีรายชื่อเข้าประชุมครบตรงกับบัญชีรายชื่อ สมาชิกสภา ครบองค์ประชุมเชิญประธานสภาดำเนินการประชุมตามระเบียบวาระการประชุม เชิญครับ
ระเบียบวาระที่ 1 	เรื่องที่ประธานแจ้งให้ที่ประชุมทราบ
ประธานสภา	ครับในวันนี้มีเรื่องที่จะแจ้งเกี่ยวกับการพิจารณาในวันนี้มี  3 เรื่องด้วยกันเกี่ยวกับวาระที่จะพิจารณา เรื่องที่ 1ญัตติเกี่ยวกับการรับโอนทรัพย์สิน เรื่องที่ 2 ญัตติขออนุมัติเปลี่ยนแปลงคำชี้แจงงบประมาณประจำปี 2563 เรื่องที่ 3 ญัตติขออนุมัติจ่ายขาดเงินสะสมประจำปีงบประมาณ 2562 งบประมาณ114,400 บาท
ระเบียบวาระที่ 2 	เรื่องรับรองรายงานการประชุม
ประธานสภา	เรื่องรับรองรายงานการประชุมสมัยสามัญสมัยที่ 3 ครั้งที่ 1เมื่อวันที่ 23 สิงหาคม 2562 ท่านสมาชิกท่านใดจะขอแก้ไขเชิญครับ รายละเอียดก็อยู่ในมือท่านเป็นที่เรียบร้อยเชิญครับ
มติที่ประชุม	รับรองรายงานการประชุม
ประธานสภา	 เรื่องรับรองรายงานการประชุมสมัยสามัญสมัยที่ 3 ครั้งที่ 2 เมื่อวันที่ 9 กันยายน 2562 ท่านสมาชิกท่านใดจะขอแก้ไขเชิญครับ รายละเอียดก็อยู่ในมือท่านเป็นที่เรียบร้อยเชิญครับ
มติที่ประชุม	รับรองรายงานการประชุม
ระเบียบวาระที่ 3	เรื่องพิจารณา
ประธานสภา	ครับวันนี้มีเรื่องพิจารณาด้วยกัน 3 เรื่องเชิญผู้เสนอญัตติครับ
รองนายกเทศมนตรี	ข้าพเจ้า นายภิญญา  เยาว์ด้วง ตำแหน่งรองนายกเทศมนตรีตำบลหนองพ้อ ขอเสนอญัตติขออนุมัติรับโอนทรัพย์สิน 
ด้วยจังหวัดพัทลุงจะดำเนินการโอนทรัพย์สินที่ได้รับจากการใช้จ่ายงบประมาณตามแผนปฏิบัติราชการ ประจำปีงบประมาณ พ.ศ. 2562 ของจังหวัดพัทลุง ทั้งโครงการงบปกติและโครงการที่ใช้เงินเหลือจ่ายซึ่งพัสดุที่มีคุณภาพดีและยังสามารถใช้งานได้ให้กับหน่วยงานของรัฐ โดยคำนึงถึงอำนาจหน้าที่และความพร้อมในการบริหารจัดการทรัพย์สินของหน่วยงานผู้รับผิดชอบ
ซึ่งมีรายละเอียดของทรัพย์สินที่จะรับโอนดังนี้
โครงการจัดการระบบป้องกันน้ำท่วม ระยะที่ 1 ขุดลอกคลองท่าแนะ กว้าง 13.00 ม. ปริมาตรดินขุดไม่น้อยกว่า 52,500 ลบม. ตำบลควนขนุน อำเภอควนขนุน จังหวัดพัทลุง 1 แห่ง มูลค่ารวม 2,920,000 บาท
- ขุดลอกคลองท่าแนะ หมู่ที่ 8,7,9 และสิ้นสุดหมู่ที่ 5 ตำบลควนขนุน
ดังนั้นเพื่อให้การบริการจัดการทรัพย์สินหรือการโอนทรัพย์สินของจังหวัดพัทลุงเป็นไปด้วยความเรียบร้อยและบรรลุวัตถุประสงค์ 	ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับตรงนี้เราได้ดำเนินการจำนวน 2 โครงการแล้วครับจำนวนเงินเก้าหมื่นกว่าบาท เชิญท่านสมาชิกได้อภิปรายครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สท.เขต 2 ครับตรงนี้ผมขอปรึกษาเรื่องการวางลูกท่อครับคือมันหายไปจำนวน 2 จุดครับไม่ทราบว่าหายไปไหน และผมอยากถามว่าเรื่องการรับโอนแบบนี้มันจะมีปัญหาหรือเปล่าครับ ขอบคุณครับ
ประธานสภา	ท่านใดจะตอบหรือเปล่าครับเกี่ยวกับปัญหาบ้างครับเกี่ยวกับการรับโอนครับ
ถาวร  ห้วนแจ่ม	เรียนประธานสภา ผมนายถาวร  ห้วนแจ่ม  สท.เขต 1 ผมอยากทราบว่าตกลงจำนวนเงินเท่าไหรครับสองล้านกว่าหรือสองแสนกว่าครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สท.เขต 2 ผมอยากทราบว่าเรื่องการรับโอนความรับผิดชอบอยู่ที่ใครครับเมื่อเกิดปัญหาครับ
ผอ.กองช่าง	เรียนประธานสภา ผมนายบุญภาศ  ทองฤทธิ์นุ่น ผู้อำนวยการกองช่าง ตรงนี้ผมได้ทำหนังสือไปยังผู้รับเหมาแล้วครับ ตรงนี้ผมไม่ทราบแต่ผมจะแจ้งให้ผู้รับเหมาทราบอีกทีครับ
ประธานสภา	เชิญท่านต่อไปครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติรับโอนทรัพย์สินโปรดยกมือครับ
มติที่ประชุม		เห็นชอบ	6	เสียง
		ไม่เห็นชอบ	1	เสียงคือนายปรีชา  ชาญเมธี
งดออกเสียง	4	คนคือนายสุชาติ  เทพโนรา,นายโยธิน  ถึงมาก
,นายสมเกียรติ  เกื้อชู,นายถาวร  ห้วนแจ่ม
ประธานสภา	ครับต่อไปเป็นญัตติที่ 2 ญัตติขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2563 เชิญผู้เสนอญัตติครับ
รองนายกเทศมนตรี	ข้าพเจ้า นายภิญญา  เยาว์ด้วง รองนายกเทศมนตรีตำบลหนองพ้อ ขอเสนอญัตติขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.๒๕๖๓ ดังนี้
กองช่าง แผนงานเคหะและชุมชน  งานไฟฟ้าถนน  งบลงทุน  หมวดค่าครุภัณฑ์ที่ดินและสิ่งก่อสร้าง รายละเอียดหน้า  ๙๑ โครงการก่อสร้างถนนคอนกรีตเสริมเหล็กสายหัวพรุ-ยางแค  หมู่ที่ ๗  ตั้งจ่ายไว้ จำนวน ๗๕๔,๐๐๐.-บาท
รายละเอียดข้อความเดิม
· โครงการก่อสร้างถนนคอนกรีตเสริมเหล็กสายหัวพรุ – ยางแค หมู่ที่ ๗     จำนวน ๗๕๔,๐๐๐.-บาท
เพื่อจ่ายเป็นค่าก่อสร้างถนนคอนกรีตเสริมเหล็กสายหัวพรุ – ยางแค พร้อมวางกล่องเกเบี้ยนป้องกันน้ำกัดเซาะ หมู่ที่ ๗ ขนาดผิวจราจรกว้าง ๓.๐๐ เมตร ยาว ๘๘.๐ เมตร  หนา ๐.๑๕ เมตร  หรือพื้นที่คอนกรีตไม่น้อยกว่า ๒๖๔.๐ ตร.ม. (เจาะความหนาทุก ๕๐ เมตร)  พร้อมไหล่ทางวัสดุคัดเลือกตามสภาพพื้นที่ กว้างเฉลี่ย ข้างละ ๐.๕๐ เมตร พร้อมวางกล่องเกเบี้ยน ขนาด ๒.๐๐ x ๑.๐๐ x ๑.๐๐ เมตร จำนวน ๑๓๘ กล่อง และติดตั้งป้ายโครงการจำนวน ๑ ป้าย รายละเอียดตามแบบแปลนเทศบาลตำบลหนองพ้อกำหนด (อยู่ในแผน ๕ ปี หน้า ๗๘)
				รายละเอียดข้อความใหม่
-โครงการก่อสร้างถนนคอนกรีตเสริมเหล็กสายหัวพรุ – ยางแค หมู่ที่ ๗     จำนวน  ๗๕๔,๐๐๐.-บาท      
โครงการก่อสร้างถนนกรีตเสริมเหล็กถนนสายหัวพรุ – ยางแค  หมู่ที่ ๗  จำนวนเงิน ๗๕๔,๐๐๐.-บาท ผิวจราจร   กว้าง ๓.๐๐ เมตร  ยาว ๓๒๕.๐๐ เมตร  หนา ๐.๑๕ เมตร หรือมีพื้นที่ไม่น้อยกว่า ๙๗๕.๐๐ ตร.ม    (เจาะความหนาทุก ๕๐ เมตร)  พร้อมไหล่ทางวัสดุคัดเลือกตามสภาพพื้นที่ กว้างเฉลี่ย ข้างละ ๐.๕๐ เมตร  และติดตั้งป้ายโครงการจำนวน ๑ ป้าย รายละเอียดตามแบบแปลนเทศบาลตำบลหนองพ้อกำหนด 
[bookmark: _GoBack]จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป
ประธานสภา	ท่านสมาชิกสภาก็ได้รับฟังรายละเอียดเกี่ยวกับการเปลี่ยนแปลงคำชี้แจงงบประมาณ เชิญท่านสมาชิกอภิปรายครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สท.เขต 2 ผมเห็นด้วยครับจะได้ความยาวเพิ่มขึ้นที่กั้นตลิ่งนั้นมีงบประมาณอยู่แล้วแล้วตรงนั้นจะดุดีขึ้นด้วยครับ ขอบคุณครับ
ประธานสภา	เชิญท่านต่อไปครับ ถ้าไม่มีผมขอมติครับ ท่านสมาชิกสภาท่านใดเห็นชอบขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ.2563 โปรดยกมือ
มติที่ประชุม		เห็นชอบ	10 	เสียง
		ไม่เห็นชอบ	-	เสียง
		งดออกเสียง	1	คนคือนายสุชาติ  เทพโนรา
ประธานสภา	ครับต่อไปเป็นญัตติที่ 3 ขออนุมัติจ่ายขาดเงินสะสมสมเพื่อผลักส่งเข้าบัญชีสถานศึกษาประจำปีงบประมาณพ.ศ.2563 เชิญผู้เสนอญัตติครับ
รองนายกเทศมนตรี	เรียนประธานสภา ผมนายภิญญา  เยาว์ด้วง รองนายกเทศมนตรีตำบลหนองพ้อ ข้าพเจ้าขอเสนอญัตติขออนุมัติจ่ายขาดเงินสะสมเพื่อผลักส่งเข้าบัญชีสถานศึกษา ประจำปี งบประมาณ พ.ศ. 2563
ตามเทศบัญญัติงบประมาณรายจ่ายประจำปีงบประมาณ พ.ศ. 2562  แผนงานการศึกษา      งานระดับก่อนวัยเรียนและประถมศึกษา งบดำเดินการ รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการสนับสนุนค่าใช้จ่ายการบริหารสถานศึกษา (เงินอุดหนุนสำหรับสนับสนุนอาหารกลางวัน) เพื่อเบิกหักผลักส่งเข้าบัญชีเงินฝากธนาคารในนามสถานศึกษา ตามหนังสือกระทรวงมหาดไทย ด่วนที่สุด ที่ มท 0893.2/ว 1918 ลงวันที่ 16 มิถุนายน 2552 และหนังสือกระทรวงมหาดไทยด่วนที่สุด ที่ มท 0893.3/ว 1658 ลงวันที่ 22 มีนาคม 2559 จำนวน 215,600 บาท นั้น
ในงบประมาณรายจ่ายประจำปีงบประมาณ พ.ศ. 2562 เทศบาลตำบลหนองพ้อ ได้ดำเนินการเบิกหักผลักส่งเข้าบัญชีเงินฝากธนาคารในนามของสถานศึกษา จำนวน 101,200 บาท และอีกส่วนหนึ่งยังไม่ได้ผลักส่งเข้าบัญชีเงินฝากธนาคารในนามสถานศึกษาอีกจำนวน 114,400 บาท  ซึ่งจำนวนเงินดังกล่าวไม่ครบตามเงินอุดหนุนสำหรับสนับสนุนอาหารกลางวันที่สถานศึกษาต้องได้รับ และเมื่อสิ้นปีงบประมาณ พ.ศ. 2562      เงินที่ยังไม่ได้ผลักส่งเข้าบัญชีเงินฝากธนาคารในนามสถานศึกษา จึงตกเป็นเงินสะสมของเทศบาลตำบลหนองพ้อ
ดังนั้น เพื่อไม่ให้เกิดความเสียหายกับสถานศึกษาในการบริหารจัดการงบประมาณ (ศูนย์พัฒนาเด็กเล็กบ้านดอนนูด) จึงขออนุมัติจ่ายขาดเงินสะสมเพื่อเบิกหักผลักส่งเข้าบัญชีสถานศึกษา ประจำปี งบประมาณ พ.ศ. 2563 เป็นจำนวนเงิน 114,400 บาท ต่อไป
				ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณา
ประธานสภา	ครับท่านสมาชิกก็ได้รับฟังเป็นที่เรียบร้อยแล้ว เชิญท่านสมาชิกซึ่งมีอยู่ด้วยกันสองส่วนด้วยกันครับ ในส่วนที่อนุมัติจำนวน 114,400 บาท เชิญท่านสมาชิกอภิปรายครับ
ถาวร  ห้วนแจ่ม	เรียนประธานสภา ผมนายถาวร  ห้วนแจ่ม  สท.เขต 1 ผมมีข้อสงสัยครับว่าระเบียบที่ใช้ในการจ่ายขาดเงินสะสมนี้มีปัญหาหรือเปล่าครับที่เราใช้ยอดเงินครับ ฝากท่านประธานด้วยครับ
ประธานสภา	เชิญท่านสมาชิกท่านต่อไปครับ เชิญทางฝ่ายบริหารครับ
รองนายกเทศมนตรี	เรียนประธานสภา ผมนายภิญญา เยาว์ด้วง รองนานยกเทศมนตรี ตรงนี้ผมอยากให้ทางฝ่ายกองการศึกษาชี้แจงครับ
สมศักดิ์  บุญเผือก	เรียนประธานสภา ผมนายสมศักดิ์  บุญเผือก ตำแหน่งเจ้าพนักงานธุรการ ครับตรงนี้เรื่องการอนุมัติจ่ายขาดเงินสะสมครั้งก่อนเราได้นำส่งเรียบร้อยแต่ครั้งนี้มีข้อผิดพลาดเนื่องจากมีปัญหาของพนักงานที่รับผิดชอบ ทางกองการศึกษาเลยไปปรึกษากับผู้อำนวยการกองคลัง มีวิธีการอย่างไรบ้างครับ ที่ยังไม่ได้นำส่งทำอย่างไรได้บ้าง ซึ่งตรงนี้สามารถใช้อำนาจสภาได้ครับในการนำส่งสถานศึกษา
ประธานสภา	ท่านสมาชิกก็ได้รับการชี้แจงเป็นที่เรียบร้อยแล้ว เชิญท่านต่อไปครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สท.เขต 2 ครับทาองกองการศึกษาถ้าได้หารือแล้ว ถ้ามีหนังสือหรือมีหลักฐานก็น่าจะดีกว่าครับ
ประธานสภา	เชิญครับมีท่านอื่นอีหกหรือเปล่าครับ
สมศักดิ์  บุญเผือก	เรียนประธานสภา ผมนายสมศักดิ์  บุญเผือก ตรงนี้ได้ประสานกับทางกองคลังแล้วครับและหารือแล้วครับ
ผู้อำนวยการกองคลัง	เรียนประธานสภา ดิฉันนางดารารัตน์  คงเทพ ผู้อำนวยการกองคลัง ตามที่เราได้หารือกัน ไม่ได้เป็นลายลักอักษรค่ะ แต่ดิฉันได้สอบถามไปยังท้องถิ่นจังหวัดพัทลุง ตามระเบียบกระทรวงมหาดไทยฯ ให้สามารถผลักส่งได้ค่ะ
ประธานสภา	ตรงนี้เป็นไปตามระเบียบครับ มีท่านอีกหรือไม่ครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติให้โอนเงินงบประมาณประจำปีงบประมาณ พ.ศ.2563 โปรดยกมือครับ
มติที่ประชุม			เห็นชอบ	8	เสียง
			ไม่เห็นชอบ	-	เสียง
			งดออกเสียง	3	คนคือปรีชา ชาญเมธี สุโทปิยะปานันท์	
สุชาติ  เทพโนรา
ประธานสภา	ครับญัตติก็ได้ผ่านไปเป็นที่เรียบร้อยแล้วครับ ท่านรองนายกมีอะไรบ้างหรือเปล่าครับ
รองนายกเทศมนตรี	เรียนประธานสภา ครับวันนี้ผมต้องขอขอบคุณท่านสมาชิกสภาทุกท่านครับในการเข้าร่วมการประชุมครับ
ระเบียบวาระที่ 4	เรื่องอื่นๆ
ประธานสภา	ท่านสมาชิกท่านใดมีเรื่องที่ปรึกษาบ้างหรือเปล่าเชิญครับ
ปรีชา  ชาญเมธี	เรียนประธานสภา ผมนายปรีชา  ชาญเมธี สท.เขต 2 ผมขอคุยเรื่องถนนครับ อยากให้ช่วยลงหินคลุกบ้างครับ และอยากให้ไปสำรวจถนนถนนด้วยครับที่ชำรุดอยู่คับ ฝ่ายท่านประธานด้วยครับ
สมเกียรติ  เกื้อชู	เรียนประธานสภา ผมนายสมเกียรติ  เกื้อชู สท.เขต 1 ผมขอพูดเรื่องถนนครับ ฝากทางฝ่ายบริหารด้วยให้ลงไปสำรวจถนนที่เป็นหลุมเป็นบ่อ ขอบคุณครับ
ประธานสภา	ตรงนี้เรื่องถนนก็ขอฝากด้วยครับ
ปรีชา ชาญเมธี	เรียนประธานสภา ผมนายปรีชา  ชาญเมธี สท.เขต 2 ผมอยากพูดเรื่องถนนลาดยางครับที่เอาหินก้อนใหญ่ไปลงไว้ครับ เดียวเดือดร้อนชาวบ้านอีก พลัดตกลงฝากด้วยครับ
โยธิน  ถึงมาก	เรียนประธานสภา ผมนายโยธิน  ถึงมาก สท.เขต 1 ถนนสายควนกฤษณา – ชะมวง ครับน้ำกัดเซาะถนนขาดครับ ฝากช่วยไปดูแลด้วยครับ ผมพูดทุกครับที่มาประชุมครับ ฝากฝ่ายบริหารด้วยครับ
ประธานสภา 	เชิญท่านต่อไปครับ  ถ้าไม่มีสำหรับวันนี้ขอขอบคุณท่านสมาชิกทุกท่านที่เข้าร่วมครับ ปิดการประชุมครับ
ปิดประชุมเวลา 10.36 น.


ลงชื่อ	         เลขานุการสภาฯ    ลงชื่อ	                                      ประธานสภาฯ
        (นายมนตรี  จันทร์น้อย)				         (นายสุชาติ  เทพโนรา) 
	(ลงชื่อ)				ประธานกรรมการตรวจรายงานการประชุม
   		  (นายสมพงศ์   ศรีเงิน)
	(ลงชื่อ)				กรรมการตรวจรายงานการประชุม
		  (นายสุโท  ปิยะปานันท์)
	(ลงชื่อ)				กรรมการตรวจรายงานการประชุม
		  (นายถาวร  ห้วนแจ่ม)



	




